CELEX: 32021D1801
Language: mt
Date: 2021-10-11 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1801 tal-11 ta’ Ottubru 2021 li temenda d-Deċiżjoni ta’ Implimentazzjoni (UE) 2019/1616 fir-rigward tal-istandards armonizzati għall-pajpijiet industrijali metalliċi, għall-bolting tal-flanġijiet u l-ġonot tagħhom u għall-boilers tal-istim tal-azzar inossidabbli

12.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 361/53
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1801
         tal-11 ta’ Ottubru 2021
         li temenda d-Deċiżjoni ta’ Implimentazzjoni (UE) 2019/1616 fir-rigward tal-istandards armonizzati għall-pajpijiet industrijali metalliċi, għall-bolting tal-flanġijiet u l-ġonot tagħhom u għall-boilers tal-istim tal-azzar inossidabbli
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Billi:
         
                     (1)
                  
                  
                     Skont l-Artikolu 12 tad-Direttiva 2014/68/UE tal-Parlament Ewropew u tal-Kunsill (2), l-apparat jew l-assemblaġġi ta’ pressjoni msemmija fl-Artikolu 4(1) u (2) ta’ dik id-Direttiva li jkunu konformi ma’ standards armonizzati jew ma’ partijiet minnhom, li r-referenzi tagħhom ikunu ġew ippubblikati f’Il-Ġurnal Uffiċjali tal-Unjoni Ewropea, iridu jkunu preżunti konformi mar-rekwiżiti tas-sikurezza essenzjali koperti minn dawk l-istandards jew partijiet minnhom, imsemmija fl-Anness I ta’ dik id-Direttiva.
                  
               
                     (2)
                  
                  
                     Permezz tal-ittra M/071 tal-1 ta’ Awwissu 1994, il-Kummissjoni talbet lill-Kumitat Ewropew għall-Istandardizzazzjoni (CEN) biex ifassal, fir-rigward tal-apparat ta’ pressjoni, l-istandards relatati mal-prodotti u l-istandards ta’ natura orizzontali b’appoġġ għad-Direttiva 97/23/KE tal-Parlament Ewropew u tal-Kunsill (3). Dik id-Direttiva ġiet sostitwita bid-Direttiva 2014/68/UE mingħajr ma nbidlu r-rekwiżiti essenzjali tas-sikurezza msemmija fl-Anness I tad-Direttiva 97/23/KE.
                  
               
                     (3)
                  
                  
                     Abbażi tat-talba M/071 u biex ikun jirrifletti l-ogħla livell ta’ żvilupp tekniku, is-CEN irreveda u emenda wħud mill-istandards armonizzati eżistenti. Speċifikament, is-CEN irreveda l-istandard armonizzat EN 1515-4:2009 li wassal għall-adozzjoni tal-istandard armonizzat EN 1515-4:2021 dwar il-bolting tal-flanġijiet u l-ġonot tagħhom. Is-CEN irreveda wkoll l-istandard armonizzat EN 14222:2003 li wassal għall-adozzjoni tal-istandard armonizzat EN 14222:2021 dwar il-boilers tal-istim tal-azzar inossidabbli.
                  
               
                     (4)
                  
                  
                     Barra minn hekk, is-CEN emenda l-istandard armonizzat EN 13480-3:2017 dwar il-pajpijiet industrijali metalliċi.
                  
               
                     (5)
                  
                  
                     Il-Kummissjoni, flimkien mas-CEN, ivvalutat jekk dawk l-istandards dwar l-apparat ta’ pressjoni kif emendati jew riveduti mis-CEN humiex konformi mat-talba M/071.
                  
               
                     (6)
                  
                  
                     L-istandards dwar l-apparat ta’ pressjoni kif emendati jew riveduti mis-CEN jissodisfaw ir-rekwiżiti li għandhom l-għan ikopru u li jissemmew fl-Anness I tad-Direttiva 2014/68/UE. Għalhekk huwa xieraq li r-referenzi ta’ dawk l-istandards jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (7)
                  
                  
                     Ir-referenzi tal-verżjonijiet emendati jew riveduti tal-istandards EN 1515-4:2009, EN 14222:2003 u EN 13480-3:2017 iridu jiġu ppubblikati. Għalhekk jeħtieġ lir-referenzi tal-istandards EN 1515-4:2009 u EN 14222:2003 jiġu rtirati minn Il-Ġurnal Uffiċjali tal-Unjoni Ewropea (4).
                  
               
                     (8)
                  
                  
                     Sabiex il-manifatturi jingħataw biżżejjed żmien biex jadattaw il-prodotti tagħhom għall-verżjonijiet emendati jew riveduti tal-istandards armonizzati għall-bolting tal-flanġijiet u l-ġonot tagħhom u għall-boilers tal-istim tal-azzar inossidabbli, jeħtieġ li jiġi differit l-irtirar tar-referenzi ta’ dawk l-istandards.
                  
               
                     (9)
                  
                  
                     L-Anness I tad-Deċiżjoni ta’ Implimentazzjoni tal-Kummissjoni (UE) 2019/1616 (5) jelenka r-referenzi tal-istandards armonizzati abbozzati b’appoġġ għad-Direttiva 2014/68/UE. Ir-referenzi tal-istandards armonizzati EN 1515-4:2021 u EN 14222:2021 jenħtieġ li jiġu inklużi f’dak l-Anness.
                  
               
                     (10)
                  
                  
                     L-Anness II tad-Deċiżjoni ta’ Implimentazzjoni (UE) 2019/1616 jelenka r-referenzi tal-istandards armonizzati abbozzati b’appoġġ għad-Direttiva 2014/68/UE li ġew irtirati minn Il-Ġurnal Uffiċjali tal-Unjoni Ewropea. Ir-referenzi tal-istandards armonizzati EN 1515-4:2009 u EN 14222:2003 jenħtieġ li jiġu inklużi f’dak l-Anness.
                  
               
                     (11)
                  
                  
                     Ir-referenza tal-istandard armonizzat EN 13480-3:2017 u r-referenzi tal-emendi tiegħu EN 13480- 3:2017/A2:2020 u EN 13480-3:2017/A3:2020 huma inklużi fl-Anness I tad-Deċiżjoni ta’ Implimentazzjoni (UE) 2019/1616. Saret emenda oħra għall-istandard EN 13480-3:2017. Huwa xieraq li tiġi sostitwita l-entrata rilevanti f’dak l-Anness, u tiżdied ir-referenza tal-emenda EN 13480-3:2017/A1:2021.
                  
               
                     (12)
                  
                  
                     Għalhekk, id-Deċiżjoni ta’ Implimentazzjoni (UE) 2019/1616 jenħtieġ li tiġi emendata skont dan.
                  
               
                     (13)
                  
                  
                     Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta’ Implimentazzjoni (UE) 2019/1616 hija emendata kif ġej:
            
                        (1)
                     
                     
                        l-Anness I huwa emendat f’konformità mal-Anness I ta’ din id-Deċiżjoni;
                     
                  
                        (2)
                     
                     
                        l-Anness II huwa emendat f’konformità mal-Anness II ta’ din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-11 ta’ Ottubru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  Id-Direttiva 2014/68/UE tal-Parlament Ewropew u tal-Kunsill tal-15 ta’ Mejju 2014 dwar l-armonizzazzjoni tal-liġijiet tal-Istati Membri relatati mat-tqegħid fis-suq ta’ apparat ta’ pressjoni (ĠU L 189, 27.6.2014, p. 164).
         
            (3)  Id-Direttiva 97/23/KE tal-Parlament Ewropew u tal-Kunsill tad-29 ta’ Mejju 1997 dwar l-approssimazzjoni tal-liġijiet tal-Istati Membri li għandhom x’jaqsmu ma’ apparat ta’ pressjoni (ĠU L 181, 9.7.1997, p. 1).
         
            (4)  ĠU C 326, 14.9.2018, p. 94.
         
            (5)  Id-Deċiżjoni ta’ Implimentazzjoni tal-Kummissjoni (UE) 2019/1616 tas-27 ta’ Settembru 2019 dwar l-istandards armonizzati għall-apparat ta’ pressjoni abbozzati b’appoġġ għad-Direttiva 2014/68/UE tal-Parlament Ewropew u tal-Kunsill (ĠU L 250, 30.9.2019, p. 95).
      
      
         
            ANNESS I
            L-Anness I huwa emendat kif ġej:
            
                        (1)
                     
                     
                        l-entrata Nru 29 hija sostitwita b’dan li ġej:
                        
                                    Nru
                                 
                                 
                                    Referenza tal-istandard
                                 
                              
                                    “29.
                                 
                                 
                                    EN 13480-3:2017
                                    Pajpijiet industrijali metalliċi - Parti 3: Disinn u kalkolu
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”;
                                 
                              
                  
                        (2)
                     
                     
                        jiżdiedu l-entrati li ġejjin:
                        
                                    Nru
                                 
                                 
                                    Referenza tal-istandard
                                 
                              
                                    “40.
                                 
                                 
                                    EN 1515-4:2021
                                    Flanġijiet u l-ġonot tagħhom - Bolting - Parti 4: Għażla ta’ bolting għall-apparat soġġett għad-Direttiva dwar l-Apparat ta’ Pressjoni 2014/68/UE
                                 
                              
                                    41.
                                 
                                 
                                    EN 14222:2021
                                    Boilers tal-istim tal-azzar inossidabbli”.
                                 
                              
                  
      
      
         
            ANNESS II
            Fl-Anness II, jiżdiedu l-entrati li ġejjin:
            
               
                           Nru
                        
                        
                           Referenza tal-istandard
                        
                        
                           Data tal-irtirar
                        
                     
                           “38.
                        
                        
                           EN 1515-4:2009
                           Flanġijiet u l-ġonot tagħhom - Bolting - Parti 4: Għażla ta’ bolting għall-apparat soġġett għad-Direttiva dwar l-Apparat ta’ Pressjoni 97/23/KE
                        
                        
                           It-12 ta’ April 2023
                        
                     
                           39.
                        
                        
                           EN 14222:2003 Shell boilers tal-azzar inossidabbli
                        
                        
                           It-12 ta’ April 2023”.